Visit Site
Recommended byColombia
హాఫ్ సెంచరీ చేసిన రూట్ (68) ఔటవడంతో ఇంగ్లాండ్ ఓ దశలో 110/6తో పతనం దిశగా సాగింది. మరి కాసేపట్లో మ్యాచ్ ముగుస్తుంది అనిపించింది. అరుదైన రికార్డు పాకిస్థాన్ ఖాతాలో చేరుతుందని భావించారు. కానీ బట్లర్-బెస్ జోడి ఏడో వికెట్‌కు అజేయంగా 125 పరుగులు జోడించి ఆ గండాన్ని దాటించింది.
బట్లర్-బెస్ జోడీ పోరాటం కారణంగా మూడో రోజు ఆట ముగిసే సమయానికి ఇంగ్లాండ్ 235/6తో నిలిచింది. ప్రస్తుతం ఆ జట్టు 56 పరుగుల ఆధిక్యం సాధించింది. ఇంగ్లాండ్ జట్టు ఇప్పటి వరకూ లార్డ్స్‌లో ఇన్నింగ్స్ తేడాతో మూడు టెస్టుల్లో మాత్రమే ఓడింది. బట్లర్ కారణంగా నాలుగోసారి అలాంటి దారుణ పరాభావాన్ని తప్పించుకుంది. ఇంగ్లిష్ జట్టుపై 1987లో మాత్రమే పాకిస్థాన్ ఇన్నింగ్స్ తేడాతో గెలుపొందింది.
ఈ టెస్టు తొలి ఇన్నింగ్స్‌లో ఇంగ్లాండ్ 183 పరుగులకు ఆలౌట్ అయ్యింది. బదులుగా పాకిస్థాన్ 363 పరుగులు చేసింది. మొదటి ఇన్నింగ్స్‌లో కుక్ (70) మాత్రమే హాఫ్ సెంచరీ సాధించాడు. బట్లర్-బెస్ జోడి నాలుగో రోజు కూడా క్రీజులో పాతుకుపోతే.. ఇంగ్లాండ్ ఓటమి నుంచి గట్టెక్కే అవకాశాలు ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.